Цветан Ангелов
Жътва и математик

chitanka.info

— Клас по клас — ръкойка! — рече

Геро, нашият юнак.

На човече — по геврече,

на отряда — козунак…

Атакуваха стрънта

рано-рано сутринта.

Но в отряда се натика

Светослав Математика.

И започна да пресмята.

Изпоти се дваж и триж.

— Геро, ти за два комата

три звена ще умориш.

За троха от козунак

пот ще осоли гърба ти —

трябва да трошиш гръбнак 316 пъти!

Не математик, а врачка…

Смях — додето се стъмни…

Той реши една задачка,

ние сбрахме

три копни.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.